ועדת הכספים, כנסת 18, פרוטוקול מספר 1174, 2012-07-25 10:00

משה גפני: אני פותח את ישיבת ועדת הכספים.

משה גפני: על סדר היום הגדלת תקרת הערבויות לחברת אשרא לצורך הרחבת פרוטוקול פיננסי עם סין.

משה גפני: מי מציג את הבקשה?

לימור לבנת: אני.

לימור לבנת: בוקר טוב לכולם.

לימור לבנת: לימור טל, אגף החשב הכללי, ממלאת מקום ממונה ערבויות מדינה.

לימור לבנת: הבקשה שלנו היא להגדיל את מסגרת הערבויות לאשרא ב-400 מיליון דולר וזאת לצורך הרחבת הפרוטוקול הפיננסי עם סין.

לימור לבנת: פרוטוקול פיננסי, זה בעצם הסכם בין ממשלת ישראל לסין בערבות הדדית של שתי המדינות.

לימור לבנת: ההסכם קובע קו אשראי שתנאי המימון בו הוגדרו מראש.

לימור לבנת: ההסכם הזה מאפשר ליצואנים הישראלים להפוך כל עסקת אשראי לעסקת מזומן ולקונים הסינים לקבל אשראי לעסקאות.

לימור לבנת: עד היום, משנת 1995, נחתמו ארבעה פרוטוקולים בהיקף של מיליארד ו-300 מיליון דולר.

לימור לבנת: 300 מיליון דלר מתוכם יועדו לפרויקטים מיוחדים בתחום החקלאות.

לימור לבנת: יש ביקוש רב לפרוטוקולים האלה שמאפשרים להרבה עסקאות יצוא להתממש, עסקאות שלא היו יוצאות לפועל בלי הפרוטוקולים האלה.

לימור לבנת: זה מקדם מאוד את היצוא הישראלי לסין.

לימור לבנת: בכלל, יש חשיבות גדולה לפרוטוקולים האלה היום, לאור המצב הכלכלי באירופה וההתאוששות האיטית של ארצות הברית.

לימור לבנת: יש חשיבות גדולה לכוון את היצוא הישראלי לסין שהיא מעצמה כלכלית.

לימור לבנת: הפרוטוקול הפיננסי מתממש באמצעות אשרא ולכן אנחנו מבקשים להגדיל את הערבות לאשרא.

לימור לבנת: סך כל הערבות הקיימת היום לאשרא היא בהיקף של מיליארד ו-750 מיליון דולר ועם הפרוטוקול הזה נעמוד על 2 מיליארד ו-150 מיליון דולר לאשרה.

משה גפני: כמה נוצל עד היום?

משה גפני: בכמה השתמשו עד היום?

לימור לבנת: בערך מיליארד ו-300 מיליון דולר.

משה גפני: למה אתם צריכים עכשיו עוד?

לימור לבנת: כדי לאפשר את הפעילות השוטפת של אשרא.

משה גפני: הפעילות שם גדלה?

לימור לבנת: כן.

לימור לבנת: הפעילות גדלה בשנים האחרונות.

משה גפני: בכמה אחוזים היא גדלה?

לימור לבנת: בשנים האחרונות היא גדלה בעשרות אחוזים.

שלמה מולה: אנחנו מדברים על בין מה שהיה לכם עד עכשיו לבין התוספת אותה אתם מבקשים.

לימור לבנת: אתם מדברים על הפרוטוקול הפיננסי?

משה גפני: כן.

לימור לבנת: על הניצול בפרוטוקול הפיננסי?

משה גפני: כן.

לימור לבנת: הניצול בפרוטוקול הפיננסי מבחינת הצד הישראלי הוא לא מלא לגמרי, אבל הצד הסיני לא מאשר היום יותר עסקאות ליצואנים ישראלים בגלל שהספירה הסינית היא קצת שונה מהספירה הישראלית.

לימור לבנת: הסינים סופרים בפרוטוקול את כל העסקאות שהגיעו אליהם ועדיין לא אושרו סופית.

לימור לבנת: לשם כך יש חשיבות גדולה, כדי לאפשר ליצואנים שלנו להתחרות בשוק העולמי.

לימור לבנת: בעצם הסינים מסיטים את היבוא שלהם לאפיקים אחרים ולא מאשרים עסקאות.

לימור לבנת: הניצול שלנו, בערך 700 מיליון דולר.

משה גפני: לא מאשרים עסקאות שלנו לסין.

לימור לבנת: כן.

לימור לבנת: לא מאשרים בגלל שמבחינתם הפרוטוקול הפיננסי נוצל במלואו.

שי חרמש: מישהו יכול להגיד כמה תקרת הערבויות?

שי חרמש: זה חלק מתקרת הערבויות, נכון?

לימור לבנת: כן.

שי חרמש: כמה תקרת הערבויות מנוצלת?

לימור לבנת: תקרת הערבויות תעמוד, עם הפרוטוקול הזה, על 16 מיליארד דולר.

שי חרמש: 16 מיליארד זה היצוא והתקרה היא 24.

לימור לבנת: 25.9.

משה גפני: 15.287.

לימור לבנת: נכון, אבל תוסיף מיליארד ו-600 מיליון.

לימור לבנת: זה יעמוד על 16 מיליארד.

משה גפני: יותר מ-16 מיליארד.

טמיר כהן: 16,600.

משה גפני: בסדר.

משה גפני: רבותיי, יש עוד שאלות בעניין הזה?

משה גפני: אין.

משה גפני: אנחנו מצביעים.

משה גפני: בעד אישור הגדלת התקרה – פה אחד הבקשה אושרה.

משה גפני: אושרה תקרת הערבויות לחברת אשרא לצורך הרחבת פרוטוקול פיננסי עם סין.

משה גפני: קיבלתם את האישור.

משה גפני: בהצלחה.

משה גפני: אנחנו עוברים לסעיף הבא בסדר היום.